pythainlp/thai-wiki-dataset-v3 huggingface dataset:
คานะ อูเอมูระ

คานะ อูเอมูระ (, 4 มกราคม 1983) เป็นนักร้องและนักแต่งเพลงหญิงชาวญี่ปุ่น ชื่อจริงคือ คานะ ชิมิซุ (清水 花菜) ใน ค.ศ. 2019 ได้เปลี่ยนชื่อในวงการเป็น Ka-Na ชื่อเล่นคือ คานะจัง (カナちゃん) หรือ คานาคิจิ (カナ吉) เกิดที่เมืองคาวานิชิ จังหวัดเฮียวโงะ มีบรรพบุรุษคือโอกูโบะ โทชิโยะ ผู้เป็นพ่อของโอกูโบะ โทชิมิจิ
เปิดตัวครั้งแรกจาก King Records ในเดือนพฤษภาคม ค.ศ. 2005 ด้วยซิงเกิลเพลง "" (คนสำคัญ) มีชื่อเสียงที่สุดจากเพลง "โทอิเระ โนะ คามิซามะ" ใน ค.ศ. 2010
== อ้างอิง ==
บุคคลที่ยังมีชีวิตอยู่
บุคคลที่เกิดในปี พ.ศ. 2526
บุคคลจากจังหวัดเฮียวโงะ
นักร้องป็อปหญิงญี่ปุ่น
ฮานาโกะ โอกุ

ฮานาโกะ โอกุ (, 20 มีนาคม 1978 –) เป็น นักร้องนักแต่งเพลงหญิงชาวญี่ปุ่น เกิดที่ฟูนาบาชิ จังหวัดชิบะ จบการศึกษาจากวิทยาลัยดนตรีโทโฮ เอกทรัมเป็ต สังกัดค่ายเพลงโพนีแคนยอน
== อ้างอิง ==
บุคคลที่ยังมีชีวิตอยู่
บุคคลที่เกิดในปี พ.ศ. 2521
บุคคลจากจังหวัดชิบะ
ศิลปินสังกัดโพนีแคนยอน
นักร้องป็อปหญิงญี่ปุ่น
แบลร์ แดเวนพอร์ต

บีอาทริซ เซนต์ เคลียร์ พรีสลีย์ (Beatrice St. Clere Priestley; เกิด 22 มีนาคม ค.ศ. 1996) เป็นนักมวยปล้ำอาชีพชาวอังกฤษ-นิวซีแลนด์ รู้จักกันดีในชื่อ บีอา พรีสลีย์ (Bea Priestley) ปัจจุบันเธอเซ็นสัญญากับ WWE ภายใต้ชื่อ แบลร์ แดเวนพอร์ต (Blair Davenport) ตั้งแต่ปี 2017 ถึงปี 2021 เธอปล้ำให้กับ World Wonder Ring Stardom และเธอยังปรากฏตัวใน New Japan Pro-Wrestling โดยทำหน้าที่เป็นผู้จัดการส่วนตัวของ Will Ospreay
เธอยังเป็นที่รู้จักจากการปรากฏตัวใน All Elite Wrestling, World of Sport Wrestling, Defiant Wrestling และ Progress Wrestling
==ชีวิตส่วนตัว==
Priestley ได้รับการวินิจฉัยว่าเป็นเนื้องอกในสมองเมื่อเธออายุ 14 ปี เธอเข้ารับการผ่าตัดเอาออกเมื่ออายุ 18 ปี
ตั้งแต่ปี 2017 เป็นต้นมา Priestley มีความสัมพันธ์กับเพื่อนนักมวยปล้ำอาชีพ Will Ospreay ในปี 2019 ทั้งคู่เปิดเผยว่าพวกเขากำลังวางแผนที่จะย้ายไปญี่ปุ่นเนื่องจากตารางการแข่งขันมวยปล้ำของทั้งคู่อยู่ที่นั่น ทั้งคู่แยกทางกันในปลายปี 2021
==ผลงาน==
What Culture Pro Wrestling / Defiant Wrestling
* WCPW/Defiant Women's Championship (2 times)
Fight Forever Wrestling
* Fight Forever Women's World Championship (1 time)
Pro Wrestling Illustrated
* Ranked No. 20 of the top 100 female singles wrestlers in the PWI Women's 100 in 2019
* Ranked No. 29 of the top 50 tag teams in the PWI Tag Team 50 in 2020 
World of Sport Wrestling
* WOS Women's Championship (1 time)
World Wonder Ring Stardom
* Artist of Stardom Championship (1 time) – with Natsuko Tora and Saki Kashima
* Goddess of Stardom Championship (2 times) – with Jamie Hayter (1) and Konami (1)
* SWA World Championship (1 time)
* Goddesses of Stardom Tag League (2017) – with Kelly Klein
* World of Stardom Championship (1 time)
* Trios Tag Team Tournament (2019) – with Utami Hayashishita and Viper
* Stardom Year-End Award (1 time)
** Outstanding Performance Award (2020)
==อ้างอิง==
==แหล่งข้อมูลอื่น==
นักมวยปล้ำชาวอังกฤษ
นักมวยปล้ำอาชีพชาวนิวซีแลนด์
นักมวยปล้ำอาชีพชาวต่างชาติ
ผู้จัดการและผู้จัดการส่วนตัวมวยปล้ำอาชีพ
ซังกา

Saurav Gurjar (เกิด 26 กันยายน ค.ศ. 1985) เป็นนักมวยปล้ำอาชีพและนักแสดงชาวอินเดียที่เซ็นสัญญากับ WWE ภายใต้ชื่อ Sanga ในฐานะสมาชิกของ Indus Sher ร่วมกับ Veer Mahaan และ Jinder Mahal เขาเป็นที่รู้จักกันเป็นอย่างดีจากบทบาทภีมะในรายการทีวีมหาภารตะ เขาเป็นอดีตผู้ชนะเลิศเหรียญทองคิกบ็อกซิ่งแห่งชาติ
==ผลงาน==
Ring Ka King
* World Cup of Ring Ka King (2012) - with Scott Steiner, Sir Brutus Magnus, Abyss, and Sonjay Dutt.
==วงการบันเทิง==
===โทรทัศน์===
{|class="wikitable sortable"
|-
!  scope="col" | Year
!  scope="col" | Show
!  scope="col" | Role
!  scope="col" | Notes
|-
| 2013–2014 || Mahabharat ||   Bhim ||
|-
| 2014–2016 || The New Eat Bulaga! Indonesia ||   Host  ||
|-
| 2016–2017 || Sankatmochan Mahabali Hanuman || Ravan and Bali ||
|-
| 2018 ||  Prithvi Vallabh|| Gohil Raj ||
|-
|2020||  Myopia || Gustad ||
|-
|2022||  Yeh Jhuki Jhuki Si Nazar || Vivek ||
|}
==อ้างอิง==
==แหล่งข้อมูลอื่น==
นักมวยปล้ำอาชีพชาวแคนาดา
รายชื่อตอนในบันทึกแวมไพร์วานิทัส (อนิเมะ)

อนิเมะเรื่อง "บันทึกแวมไพร์วานิทัส" เป็นซีรีย์มังงะที่ถูกดัดแปลงซึ่งเขียนและวาดโดยโมจิซุกิ จุน โดยเรื่องราวจะมุ่งเน้นไปที่วานิทัส  มนุษย์ผู้ครอบครองตำราที่คาดเดาไม่ได้และโนเอ้ แวมไพร์คู่หูที่มาจับตามองตำราวานิทัส เมื่อ 28 มีนาคมพ.ศ.2564 ได้มีการประกาศจากทางAnimeJapanว่าวานิทัสจะได้รับการดัดแปลงเป็นเวอร์ชั่นทีวีอนิเมะซีรีส์ ทำโดยสตูดิโอโบนส์ กำกับโดยโทโมยูกิ อิตามุระเขียนบทโดยคุณเดโกะ อากาโอะและคาแรกเตอร์ดีไซน์ตัวละครนั้นออกแบบโดยคุณโยชิยูกิ อิโต้ แล้วคุณยูกิ คาจิอูระ ผู้ที่เคยแต่งเพลงให้กับซีรีส์ Pandora Hearts มาแต่งเพลงประกอบให้กับซีรีส์วานิทัส ซีรีย์นี้แบ่งฉายออกเป็นสองพาร์ทโดยพาร์ทแรกจะออกอากาศฉายตั้งแต่วันที่ 3 กรกฎาคมถึง 18 กันยายน พ.ศ. 2564 ทางโตเกียวเอ็มเอกซ์และช่องทางอื่นๆส่วนพาร์ทสองออกอากาศตั้งแต่วันที่ 15 มกราคม ถึง 2 เมษายน พ.ศ. 2565เพลงเปิดในพาร์ทแรกใช้ชื่อว่า "Sora to Utsuro" แต่งโดยคุณ Sasanomaly สื่อถึงมุมมองของโนเอ้ ในขณะที่เพลงปิดพาร์ทแรกที่แต่งโดยคุณ LMYKใช้ชื่อเพลงว่า "0 (zero)" หรือเรียกว่าจุดศูนย์สื่อถึงมุมมองและคาแรกเตอร์ของวานิทัส รวมทั้งสื่อไปถึงความหมายของแวมไพร์บลูมูน ส่วนเพลงพาร์ทสองชื่อว่า "your name" แต่งโดยวงลิตเติ้ลกลีมอนสเตอร์ (Little Glee Monster) เคยร้องเพลงให้กับอินุยาฉะภาครุ่นลูก สื่อถึงความหมายของวานิทัสตามหาโนเอ้ และสิ่งที่ล้ำค่าที่มีความหมายสำหรับเขา แต่เพลงปิดพาร์ทสองในชื่อ "salvation" แต่งโดยวง MONONKUL สื่อถึงธีมความรอดของวานิทัส แล้วโฟกัสมุมมองของวานิทัส ตอนแรกภาพของเพลงปิดนั้น วานิทัสหันหลังและไม่ยอมเดินไปข้างหน้า จนตอนสุดท้ายของซีรีส์วานิทัสก็ได้หันหลังแล้วเดินพร้อมกับโนเอ้ ไม่หันไปมองข้างหลังอีกเลย นอกจากนี้ Funimation ยังได้รับลิขสิทธิ์นอกเอเซีย ในวันที่ 5 สิงหาคม พ.ศ. 2564 Funimation ประกาศว่าซีรีส์วานิทัสจะได้รับเสียงพากย์ภาษาอังกฤษซึ่งฉายในวันรุ่งขึ้น Plus Media Networks Asia ยังได้ลิขสิทธิ์ในเอเซียตะวันออกเฉียงใต้และเผยแพร่ทางอ้ายฉีอี้ นอกจากนี้บิลิบิลิและสตรีมมิ่งแพตฟอร์มอื่นเช่น อนิพลัส (ais paly) อ้ายฉีอี้ วีทีวียังได้ซื้อลิขสิทธิ์ซีรีย์แล้วเอามาฉายในไทย ต่อมาเมื่อซีรีย์รับผลตอบรับที่ดี ทางอ้ายฉีอี้มีประกาศพากย์ภาษาไทย รวมไปทั้งบราซิล ฝรั่งเศส สเปน สามารถหาช่องทางดูได้จาก "ครันชี่โรล" หลังจากจบทีวีซีรีย์อนิเมะ คุณยูกิ คาจิอูระได้ปล่อยเพลงซาว์ดประกอบให้ฟังได้ฟรีในแพลต์ฟอร์มต่างๆ เช่นยูทูป
== ซีซั่นที่ออกอากาศ ==
==รายชื่อตอนอนิเมะ==
== เปิดตัวซีดีบลูเรย์/ดีวีดี ==
===คันซี่โรล===
ซีดีบลูเรย์ภาษาอังกฤษ-ญี่ปุ่น
=== Aniplex+ ===
อนิเพลส (ซีดีบลูเรย์-ญี่ปุ่น)
===อื่นๆ===
Animate JP
Rakuten Books
Tower Records (ไม่รวมบางร้าน)
TSUTAYA Online
Sofmap Animega (ร้าน Animega บางแห่ง)
HMV
AmiAmi Online Shop
WonderGOO / Shinseido
== หมายเหตุ ==
==อ้างอิง==
==แหล่งข้อมูลอื่น==
เว็บไซต์ทางการอนิเมะ 
รายชื่อตอนของการ์ตูนญี่ปุ่น
อนิเมะที่ออกฉายในปี พ.ศ. 2564
บันทึกแวมไพร์วานิทัส
ยุทธการที่โลเสีย

ยุทธการที่โลเสีย  ในปี ค.ศ. 213 เป็นส่วนหนึ่งของการก่อกบฏที่นำโดยเอียวหูต่อต้านขุนศึกม้าเฉียวในช่วงปลายยุคราชวงศ์ฮั่นตะวันออก  การก่อกบฏเริ่มต้นโดยฝ่ายที่ไม่พอใจการอยู่ใต้การเข้าปกครองใหม่ของม้าเฉียว ผู้ซึ่งใช้กำลังยึดอำนาจปกครองมณฑลเลียงจิ๋ว (เหลียงโจว) จากอุยของ  (韋康 เหวย คัง) ในการล้อมกิจิ๋ว (冀城 จี้เฉิง)
== ภูมิหลัง ==
เอียวหูต้องการก่อกบฏต่อม้าเฉียวเพื่อแก้แค้นให้อุยของนายเก่า เอียวหูได้รับการสนุนจากสหายสองคนคือ เตียวเหง (趙衢 เจ้า ฉฺวี) และเลงควัน (梁寬 เหลียง ควัน) วันหนึ่งเอียวหูเข้าพบม้าเฉียวแจ้งว่าภรรยาของตนเสียชีวิตจึงขออนุญาตไปทำพิธีศพเป็นเวลา 2 เดือน ระหว่างทางเอียวหูไปเยี่ยมเกียงขิม (姜叙 เจียง ซฺวี่) ผู้เป็นลูกพี่ลูกน้องเพื่อขอความช่วยเหลือและตัดสินใจดำเนินการก่อกบฏพร้อมกับผู้ช่วยสองคนคือเตียวกั๋ง (趙昂 เจ้า อ๋าง) และอิ่น เฟิ่ง (尹奉)
== ยุทธการ ==
เตียวเหงให้คำแนะนำลวงแก่ม้าเฉียวให้นำกำลังเข้าโจมตีเกียงขิม, เอียวหู, เตียวกั๋ง, หวัง อี้ (王異) และอิ่น เฟิ่งทันที ส่วนตนจะอยู่รักษากิจิ๋ว (จี้เฉิง) ขณะม้าเฉียวไม่อยู่ หลังจากม้าเฉียวนำกองกำลังออกไปพร้อมม้าต้ายและบังเต๊กเพื่อปราบกบฏ เตียวเหงและเลงควันก็เข้าจับกุมและสังหารครอบครัวของม้าเฉียว ในขณะเดียวกัน ม้าเฉียว ม้าต้าย และบ้งเต๊กยกกำลังไปรบกับเอียวหูและเกียงขิมที่โลเสีย (鹵城 หลู่เฉิง) ในช่วงแรกของการรบ ฝ่ายกบฏมีทีท่าเสียเปรียบจึงถอยทัพ ม้าเฉียวจึงไล่ตามมา ฝ่ายกบฏถอยต่อไปจนกระทั่งกองกำลังที่สองที่นำโดยเตียวกั๋งและอิ่น เฟิ่งยกมาถึง จากนั้นกองกำลังของแฮหัวเอี๋ยนที่โจโฉส่งมาก็ยกมาถึง ม้าเฉียวไม่สามารถต้านทานการโจมตีจากสามด้านได้จึงล่าถอย
== หนีจากกิจิ๋ว ==
ม้าเฉียวถอยกลับไปที่กิจิ๋ว (จี้เฉิง) และร้องเรียกให้เปิดประตู แต่มีเกาทัณฑ์ยิงออกมาเป็นการตอบโต้  เตียวเหงและเลงควันปรากฏตัวที่กำแพงและโยนศพภรรยาของม้าเฉียวลงไป ม้าเฉียวโกรธมากจนเกือบตกจากหลังม้า ในที่สุดม้าเฉียวจึงยกกำลังไปที่โลเสีย ทหารผู้รักษาโลเสียในยามกลางคืนคิดว่าพวกม้าเฉียวเป็นทหารฝ่ายตนที่กลับมาจึงเปิดประตูรับ ทันทีที่พวกม้าเฉียวเข้ามาในโลเสียก็เริ่มสังหารทุกคน รวมไปถึงมารดาและบุตรชายของเกียงขิม
วันถัดมา แฮหัวเอี๋ยนยกกำลังมาถึง ม้าเฉียวจึงล่าถอยไปทางตะวันตก และพบเข้ากับเอียวหูในอีก 7 ลี้ต่อมา ม้าเฉียวจับทวนแล้วพุ่งเข้าหาเอียวหูด้วยความโกรธ แทงเอียวหูได้รับบาดเจ็บห้าแผล แต่เอียวหูเอาตัวรอดมาได้ จากนั้นม้าเฉียวจึงหนีต่อไปพร้อมกับม้าต้ายและบังเต๊ก ไปพึ่งพิงขุนศึกเตียวฬ่อแห่งฮันต๋ง (ฮั่นจง)
== ผลสืบเนื่อง ==
ม้าเฉียวลี้ภัยไปเข้าด้วยเตียวฬ่อแต่ก็ยังรู้สึกพอใจในตัวเตียวฬ่อ ต่อมาม้าเฉียวและม้าต้ายจึงไปเข้าร่วมกับขุนศึกเล่าปี่ ส่วนบังเต๊กเข้ารับใช้โจโฉหลังจากที่เตียวฬ่อสวามิภักดิ์ต่อโจโฉมอบเมืองฮันต๋ง
== หมายเหตุ ==
== อ้างอิง ==
ตันซิ่ว. จดหมายเหตุสามก๊ก.
พ.ศ. 756
โลเสีย
มิถุนายน พ.ศ. 2566

มิถุนายน พุทธศักราช 2566 เป็นเดือนที่ 6 ของปี พ.ศ. 2566 วันแรกของเดือนเป็นวันพฤหัสบดี วันสุดท้ายของเดือนเป็นวันศุกร์
== เหตุการณ์ปัจจุบัน ==
มิถุนายน
*2566-06
อาราโอะ

อาราโอะ  เป็นนครที่ตั้งอยู่ทางตะวันตกเฉียงเหนือของจังหวัดคูมาโมโตะ ประเทศญี่ปุ่น มีขนาดพื้นที่ทั้งสิ้น 57.37 ตารางกิโลเมตร มีจำนวนประชากร ณ วันที่ 1 พฤษภาคม ค.ศ. 2023 ประมาณ 49,035 คน
== ภูมิศาสตร์ ==
อาราโอะตั้งอยู่ในตอนกลางของเกาะคีวชู ทางตะวันตกเฉียงเหนือของจังหวัดคูมาโมโตะ อยู่ทางทิศตะวันตกเฉียงเหนือของนครคูมาโมโตะห่างไปประมาณ 40 กิโลเมตร และอยู่ทางทิศใต้ของนครฟูกูโอกะห่างไปประมาณ 70 กิโลเมตร
=== อาณาเขตติดต่อ ===
ทิศเหนือ: นครโอมูตะ จังหวัดฟูกูโอกะ
ทิศตะวันออกเฉียงเหนือ: เมืองนังกัง อำเภอทามานะ จังหวัดคูมาโมโตะ
ทิศตะวันออกเฉียงใต้: นครทามานะ จังหวัดคูมาโมโตะ
ทิศใต้: เมืองนางาซุ อำเภอทามานะ จังหวัดคูมาโมโตะ
ทิศตะวันตก: ทะเลอาริอาเกะ
== ประวัติ ==
เมื่อมีการประกาศใช้ระบบเทศบาล หมู่บ้านอาราโอะก่อตั้งขึ้นเมื่อวันที่ 1 เมษายน ค.ศ. 1889 ยกฐานะขึ้นเป็นเมืองอาราโอะเมื่อวันที่ 1 พฤษภาคม ค.ศ. 1919 และควบรวมหมู่บ้านข้างเคียงเพื่อจัดตั้งขึ้นเป็นนครอาราโอะ เมื่อวันที่ 1 เมษายน ค.ศ. 1942
== เศรษฐกิจ ==
ครั้งหนึ่งอาราโอะเคยเป็นเมืองเหมืองถ่านหินขนาดใหญ่ แต่หลังจากนั้นประชากรได้ลดลงไปเป็นจำนวนมากเนื่องจากเหมืองได้ปิดตัวลง ทำให้ต้องพึ่งพาเศรษฐกิจจากการท่องเที่ยว เพื่อพยายามดึงดูดผู้คนให้กลับมาอยู่อาศัยที่เมืองแห่งนี้ที่ครั้งหนึ่งเคยมีประชากรหนาแน่น แหล่งท่องเที่ยวที่สำคัญ ได้แก่ สวนสนุกขนาดใหญ่สองแห่งคือ มิตสึอิกรีนแลนด์ (ปัจจุบันเปลี่ยนชื่อเป็นกรีนแลนด์) และอุลตราแมนแลนด์ (ปัจจุบันปิดตัวลงแล้ว)
ของดีเมืองนี้ ได้แก่  ซึ่งเป็นรูปแบบศิลปะที่เป็นลักษณะเฉพาะตัวของอาราโอะ นอกจากนี้ยังมี สาลี่อาราโอะ ซึ่งเป็นผลไม้ที่ปลูกกันอย่างแพร่หลายในเมืองนี้ โดยมีลักษณะกลม สีน้ำตาล และมีขนาดประมาณลูกโบว์ลิ่ง
== อ้างอิง ==
== แหล่งข้อมูลอื่น ==
นครในจังหวัดคูมาโมโตะ
การท่องเที่ยวในประเทศอุรุกวัย

การท่องเที่ยวในประเทศอุรุกวัยเป็นส่วนสำคัญของเศรษฐกิจของประเทศ
สถานที่ท่องเที่ยวของประเทศอุรุกวัย ได้แก่ ปุนตาเดลเอสเต, ปิเรียโปลิส, มอนเตวิเดโอ, โกโลเนียเดลซากราเมนโต, ซัลโต, ลาบาเยฆา, โรชา, อาร์ติกัส, ริเบรา และอื่น ๆ
ใน ค.ศ. 2007 ได้มีนักท่องเที่ยวมาเยือน 1.8 ล้านคน และใช้จ่ายไปประมาณ 800 ล้านดอลลาร์สหรัฐ โดยค่าใช้จ่ายในการท่องเที่ยวในประเทศคิดเป็นประมาณ 60 เปอร์เซ็นต์ของกิจกรรมการท่องเที่ยวของประเทศ
อุรุกวัยเป็นประเทศในลาตินอเมริกาที่ได้รับนักท่องเที่ยวมากที่สุดเมื่อเทียบกับจำนวนประชากร สำหรับประเทศอุรุกวัย การท่องเที่ยวของชาวอาร์เจนตินาคิดเป็น 56 เปอร์เซ็นต์ของการท่องเที่ยวขาเข้าระหว่างประเทศ และ 70 เปอร์เซ็นต์ในช่วงฤดูร้อน ซึ่งแม้ว่านักท่องเที่ยวชาวอาร์เจนตินาจะเป็นตลาดเป้าหมายที่สำคัญสำหรับการท่องเที่ยวในประเทศอุรุกวัย แต่ในช่วงไม่กี่ปีมานี้ ประเทศดังกล่าวสามารถจัดตำแหน่งตัวเองให้เป็นสถานที่ท่องเที่ยวที่สำคัญในตลาดอื่น ๆ ได้ โดยได้รับนักท่องเที่ยวจำนวนมากจากประเทศต่าง ๆ เช่น บราซิล, ปารากวัย และสหรัฐ ท่ามกลางบุคคลอื่น
== ปุนตาเดลเอสเต ==

ตั้งอยู่ทางตะวันออกเฉียงใต้สุดของประเทศ บนคาบสมุทรเล็ก ๆ ซึ่งเป็นที่มาของชื่อ และถือเป็นขอบเขตทั่วไปบนชายฝั่งอุรุกวัยระหว่างมหาสมุทรแอตแลนติกและแม่น้ำเพลต ซึ่งชายหาดนั้นแบ่งออกเป็นมันซา ที่หมายถึงอ่อนโยน (ฝั่งแม่น้ำ) และบราบา ที่หมา่ยถึงกล้าหาญ (ฝั่งมหาสมุทร) โดยชื่อที่ตั้งให้แก่หาดเหล่านี้เป็นเพราะชื่อแรกมอบให้แก่แม่น้ำเพลต และได้รับการปกป้องจากลมรวมถึงกระแสน้ำจากมหาสมุทรแอตแลนติก ที่มักจะแสดงให้เห็นผืนน้ำที่ค่อนข้างสงบเสมอ ในขณะที่หาด "บราบา" ซึ่งเป็นมหาสมุทรที่ยาวกว่านั้น มีคลื่นที่แรงกวา ทั้งนี้ ปุนตาเดลเอสเตแทบจะเชื่อมต่อกับเมืองมัลโดนาโด และแผ่ขยายออกไปทางทิศตะวันออก โดยครอบคลุมลาบาร์รากับโฆเซอิกนาซิโอ ซึ่งประกอบด้วยโรงแรม 122 แห่ง, ร้านอาหาร 80 แห่ง, สนามบินนานาชาติ และท่าเรือยอชต์ที่สามารถรองรับเรือได้ 500 ลำ นอกจากนี้ ห่างจากปุนตาเดลเอสเตไปทางตะวันออกเฉียงใต้ประมาณ 8 กิโลเมตรคือเกาะโลบอสที่เต็มไปด้วยแมวน้ำขนปุยอเมริกาใต้
== อ้างอิง ==
== แหล่งข้อมูลอื่น ==
Tourism in Uruguay 
Fascinating Uruguay
กระบอกต่อ

กระบอกต่อ (extension tube หรือ closeup tube) เป็นอุปกรณ์ถ่ายภาพประเภทหนึ่ง ใช้สำหรับการถ่ายภาพขยาย มีรูปร่างเป็นทรงกระบอกและไม่ได้มีตัวเลนส์ใส่อยู่ข้างใน
== ภาพรวม ==
ติดตั้งอยู่ระหว่างตัวกล้องถ่ายภาพและเลนส์ถ่ายภาพ ช่วยทำให้ระยะการถ่ายภาพในระยะใกล้ที่สุดของกล้องนั้นสั้นลงไปอีกโดยขยายต่อระบบเชิงแสงของเลนส์ ยิ่งใช้กระบอกต่อยาวเท่าใด ก็ยิ่งมีกำลังขยายมา และสามารถถ่ายภาพวัตถุได้ใกล้ขึ้นเท่านั้น แต่ก็ต้องใช้เวลาเปิดหน้ากล้องที่นานขึ้น นอกจากนี้ยังสามารถนำมาประกอบต่อกันไปได้
ผลิตภัณฑ์บางส่วนใช้ได้กับแผ่นช่องรับแสงแบบปรับอัตโนมัติ แต่บางส่วนก็ใช้เป็น แผ่นช่องรับแสง แบบปรับเอง
ในปัจจุบันนี้เลนส์มหัพภาคหรือพวกอุปกรณ์พกพาเช่นสมาร์ทโฟนที่มีโหมดถ่ายภาพระยะใกล้ได้รับความนิยมมากขึ้น กระบอกต่อจึงไม่ค่อยมีการใช้แล้ว
== อ้างอิง ==
อุปกรณ์การถ่ายภาพ
สโมสรฟุตบอลนิวคาสเซิลยูไนเต็ดในฤดูกาล 2003–04

ในช่วงฤดูกาล 2003–04 นิวคาสเซิลยูไนเต็ดเข้าร่วมการแข่งขันพรีเมียร์ลีก ฤดูกาลนี้สโมสรเข้าถึงรอบรองชนะเลิศของยูฟ่าคัพ ฤดูกาล 2003–04
นิวคาสเซิลจบอันดับที่ 5 เมื่อจบฤดูกาล ซึ่งรับประกันการเข้ารอบยูฟ่าคัพอีกครั้งสำหรับฤดูกาล 2004–05 แฟน ๆ หลายคนไม่พอใจที่นิวคาสเซิลไม่ได้เข้าร่วมการแข่งขันแชมเปียนส์ลีก
== สรุปฤดูกาล ==
นิวคาสเซิลจบฤดูกาล 2002–03 ในอันดับที่ 3 โดยเข้าสู่รอบคัดเลือกสำหรับแชมเปียนส์ลีก
อย่างไรก็ตาม นิวคาสเซิลไม่ผ่านเข้ารอบแบ่งกลุ่มแชมเปียนส์ลีก พวกเขาเอาชนะปาร์ติซาน เบลเกรด 1–0 นอกบ้าน แต่จากนั้นแพ้ 0–1 ที่เซนต์เจมส์พาร์กและตกรอบด้วยการยิงจุดโทษ ความพ่ายแพ้ครั้งนี้ทำให้นิวคาสเซิลเข้าสู่รอบแรกของยูฟ่าคัพ
นิวคาสเซิลเข้าถึงรอบรองชนะเลิศของยูฟ่าคัพ โดยเอาชนะ NAC Breda, เอฟซี บาเซิล, Vålerenga, เรอัลมายอร์กา และเปเอสเฟ ไอนด์โฮเฟิน นิวคาสเซิลถูกโอลิมปิกมาร์กเซยเขี่ยตกรอบรองชนะเลิศด้วยสกอร์รวม 0–2
ในลีก ทีมไม่สามารถตอกย้ำความสำเร็จจาก 2 ฤดูกาลที่ผ่านมาได้ เนื่องจากลิเวอร์พูลเบียดพวกเขาคว้าอันดับ 4 ซึ่งเป็นโควต้าสุดท้ายของแชมเปี้ยนส์ลีกในสัปดาห์สุดท้ายของฤดูกาล นิวคาสเซิลสามารถแซงหน้าแอสตันวิลลาและชาร์ลตันแอธเลติก จบอันดับที่ 5 และผ่านเข้ารอบยูฟ่าคัพ
สโมสรน่าจะจบฤดูกาลได้ดีกว่านี้หากพวกเขาไม่ได้เริ่มต้นฤดูกาลด้วยผลงานที่ย่ำแย่ นิวคาสเซิ่ลไม่ชนะจนถึงเดือนตุลาคมในลีกและจบฤดูกาลด้วยการชนะเพียงนัดเดียวจากเจ็ดนัดสุดท้ายในลีก
== ซื้อขาย ==
=== เข้า ===
== อ้างอิง ==
ฤดูกาลสโมสรฟุตบอลนิวคาสเซิลยูไนเต็ด
ยุทธการที่ยี่สู (ค.ศ. 213)

ยุทธการที่ยี่สู  เป็นการศึกระหว่างขุนศึกโจโฉและซุนกวนในปี ค.ศ. 213 ในช่วงปลายยุคราชวงศ์ฮั่นตะวันออกของจีน ยุทธการประกอบด้วยการโจมตีหลายครั้งโดยโจโฉ แต่ทุกครั้งกองกำลังซุนกวนสามารถต้านไว้ได้
== ภูมิหลัง ==
== ยุทธการ ==
== ผลสืบเนื่อง ==
== บุคคลในยุทธการ ==
=== ทัพโจโฉ ===
โจโฉ เป็นผู้บัญชาการ
*ซุนก้วน อาจเข้าโจมตีเนวหน้าและได้รับบาดเจ็บจากอาวุธโดยชีเซ่ง เสียชีวิตในเวลาไม่นานหลังกลับมาที่ค่ายหลักของโจโฉ
*จูก๋ง เจ้าเมืองอ้วนเซีย ถูกกำเหลงจับตัวในภายหลัง
=== ทัพซุนกวน ===
ซุนกวน เป็นผู้บัญชาการ
*ลิบอง ช่วยเหลือซุนกวนบัญชาการทัพ เสนอแผนในการใช้ท่าเทียบเรือให้เป็นประโยชน์
**เล่งทอง ช่วยเหลือลิบองร่วมกับกำเหลงในการยึดอ้วนเซียและโลกั๋ง
**กำเหลง ช่วยเหลือลิบองร่วมกับเล่งทองในการยึดอ้วนเซียและโลกั๋ง
*จิวท่าย ช่วยรักษาแนวป้องกันของซุนกวน
**ชีเซ่ง ช่วยเหลือจิวท่าย เป็นผู้ทำให้ซุนก้วนได้รับบาดเจ็บ
**จูเหียน ช่วยเหลือจิวท่าย
*ตังสิด อาจจะร่วมในยุทธการและเสียชีวิตในที่รบ
== อ้างอิง ==
ตันซิ่ว (ศตวรรษที่ 3). จดหมายเหตุสามก๊ก, เล่มที่ 17, 54, 55.
พ.ศ. 756
ยี่สู (ค.ศ. 213)
ยุทธการที่ยี่สู

ยุทธการที่ยี่สู  อาจหมายถึง:
ยุทธการที่ยี่สู (ค.ศ. 213) การศึกในปี ค.ศ. 213 ระหว่างขุนศึกโจโฉและซุนกวน
ยุทธการที่ยี่สู (ค.ศ. 217) การศึกในปี ค.ศ. 217 ระหว่างขุนศึกโจโฉและซุนกวน
ยุทธการที่ยี่สู (ค.ศ. 222–223) การศึกในปี ค.ศ. 222–223 ระหว่างรัฐวุยก๊กและง่อก๊ก
โบเกะ

โบเกะ (ボケ, ぼけ) อาจหมายถึง
โบเกะ (พืช) - พืชในวงศ์กุหลาบ ชื่อวิทยาศาสตร์คือ Chaenomeles speciosa
โบเก้ - รูปแบบการถ่ายภาพที่ช่วงความชัดตื้น ทำให้ส่วนหนึ่งเบลอ
อาการมึนงง ซึมเศร้า จากภาวะสมองเสื่อม - ความผิดปกติของสมองเนื่องจากอายุหรือโรค
โบเกะ (มันไซ) - บทคนใสซื่อในมันไซ
ยุทธการที่ยี่สู (ค.ศ. 217)

ยุทธการที่ยี่สู  เป็นการศึกระหว่างขุนศึกโจโฉและซุนกวนในปี ค.ศ. 217 ในช่วงปลายยุคราชวงศ์ฮั่นตะวันออกของจีน สองปีก่อนหน้านี้ซุนกวนพยายามเข้ายึดป้อมปราการที่หับป๋าแต่ไม่สำเร็จเพราะเกิดโรคระบาดที่เกิดขึ้นกะทันหันและการป้องกันอย่างแน่นหนาของทัพโจโฉภายใต้การบัญชาของเตียวเลี้ยว ตั้งแต่นั้นโจโฉจึงเตรียมการตีโจมตีตอบโต้ซุนกวนและนำทัพเรือด้วยตนเองไปยังยี่สูเพื่อทำศึกชี้ขาด แต่การรบสิ้นสุดโดยไม่รู้ผลแพ้ชนะ โจโฉล่าถอยกลับขึ้นเหนือ
ระวังสับสนกับอีกยุทธการหนึ่งที่เกิดขึ้นก่อนหน้านี้ในปี ค.ศ. 213 ที่อำเภอยี่สูเช่นกัน
== ยุทธการ ==
== บุคคลในยุทธการ ==
=== ทัพซุนกวน ===
ซุนกวน
ลิบอง
เจียวขิม
ชีเซ่ง
จิวท่าย
กำเหลง
เล่งทอง
จูเหียน
สฺวี เสียง
=== ทัพโจโฉ ===
โจโฉ
แฮหัวตุ้น
โจหยิน
เตียวเลี้ยว
== ในวัฒนธรรมประชานิยม ==
== อ้างอิง ==
ตันซิ่ว. จดหมายเหตุสามก๊ก, เล่มที่ 55, บทชีวประวัติกำเหลง.
Rafe de Crespigny. Generals of the South.
พ.ศ. 760
ยี่สู (ค.ศ. 217)
ค็อบบี ไมนู

ค็อบบี บวาเท็ง ไมนู (Kobbie Boateng Mainoo; เกิด 19 เมษายน ค.ศ. 2005) เป็นนักฟุตบอลอาชีพชาวอังกฤษที่เล่นตำแหน่งกองกลางให้กับแมนเชสเตอร์ยูไนเต็ด
== ประวัติ ==
ไมนูเกิดที่สต็อกพอร์ต เริ่มต้นระดับเยาวชนที่ชีเดิลแอนด์แกตลีย์ ก่อนเข้าร่วมศูนย์ฝึกเยาวชนของแมนเชสเตอร์ยูไนเต็ดเมื่ออายุได้ 9 ปี
== ระดับสโมสร ==
ไมนูเซ็นสัญญาอาชีพฉบับแรกในเดือนพฤษภาคม ค.ศ. 2022 ผลงานของเขาในทีมอายุไม่เกิน 21 ปี ที่เจอกับคาร์ไลล์ยูไนเต็ดในอีเอฟแอลโทรฟี ทำให้เขาได้รับการเรียกตัวไปฝึกซ้อมกับทีมชุดใหญ่ในเดือนตุลาคม ค.ศ. 2022 เขามีชื่อเป็นผู้เล่นสำรองเป็นครั้งแรกในวันที่ 16 ตุลาคม ก่อนเกมพรีเมียร์ลีกกับนิวคาสเซิลยูไนเต็ด
ไมนูประเดิมสนามในชุดใหญ่เมื่อวันอังคารที่ 10 มกราคม ค.ศ. 2023 โดยเป็นผู้เล่นตัวจริงในเกมลีกคัพที่ชนะชาร์ลตันแอธเลติก 3–0 และประเดิมสนามในลีกนัดแรกเมื่อวันอาทิตย์ที่ 19 กุมภาพันธ์โดยลงมาเป็นตัวสำรองในเกมที่ชนะเลสเตอร์ซิตี 3–0
== เกียรติประวัติ ==
แมนเชสเตอร์ยูไนเต็ด
แมนเชสเตอร์ยูไนเต็ด U18
เอฟเอยูธคัพ: 2021–22
รางวัลส่วนตัว
จิมมี เมอร์ฟี ผู้เล่นเยาวชนแห่งปี: 2022–23
== อ้างอิง ==
บุคคลที่ยังมีชีวิตอยู่
บุคคลจากสต็อกพอร์ต
ชาวอังกฤษเชื้อสายกานา
กองกลางฟุตบอล
นักฟุตบอลชาวอังกฤษ
ผู้เล่นในพรีเมียร์ลีก
ผู้เล่นสโมสรฟุตบอลแมนเชสเตอร์ยูไนเต็ด
เกาะมีเกอลง

มีเกอลง (Île Miquelon) หรือที่รู้จักในชื่อ กร็องด์มีเกอลง (Grande Miquelon) เป็นหนึ่งในหมู่เกาะของกลุ่มเกาะแซ็งปีแยร์และมีเกอลง ซึ่งเป็นอาณานิคมโพ้นทะเลของประเทศฝรั่งเศสที่ตั้งอยู่ในมหาสมุทรแอตแลนติก ห่างจากเกาะนิวฟันด์แลนด์ 22 กม. (14 ไมล์) ทั้งนี้ มีเกอลงตั้งอยู่ระหว่างเกาะเลอกัปทางทิศเหนือ และเกาะล็องกลาด (เรียกอีกอย่างว่าเปอติตมีเกอลง) ทางทิศใต้
== ภูมินามวิทยา ==
ชื่อมีเกอลงได้รับการอ้างว่าแผลงมาจากชื่อเล่นของชื่อ "มิเกล" (Mikel) ในภาษาบาสก์ ใน ค.ศ. 1579 ชื่อ มีเกอตง และ มีแกล ได้ปรากฏขึ้นเป็นครั้งแรกตามการระบุโดยนักบินทางทะเลที่ชื่อมาร์แต็ง เดอ โอยาร์ซาบาล ซึ่งเป็นชาวบาสก์เชื้อสายฝรั่งเศส โดยชื่อนี้ค่อย ๆ วิวัฒนาการขึ้นเมื่อเวลาผ่านไปเป็น มีกลง และในที่สุดเป็น มีเกอลง (มิเกลูเน ในภาษาบาสก์)
== ภูมิศาสตร์ ==
แนวชายฝั่งของมิเกอลงมีทั้งหาดทรายและกรวดจำนวนมากที่ล้อมรอบลากูน เช่นเดียวกับหน้าผาหินสูงตระหง่านถึง 25 ม. (82 ฟุต) บนชายฝั่งตะวันออก ในทางธรณีวิทยาของมันประกอบด้วยหินภูเขาไฟยุคหลังยุคออร์โดวิเชียนที่เปลี่ยนรูปเล็กน้อย ส่วนใหญ่เป็นหินไรโอไลต์ที่มีหินกรวดเหลี่ยม, หินแอนดีไซต์ และหินบะซอลต์ ส่วนทางตอนใต้ของเกาะมีเกอลงคือกร็องบาราชัว ที่เป็นลากูนขนาดใหญ่ซึ่งเป็นที่อยู่อาศัยของแมวน้ำและความหลากหลายทางชีวภาพอื่น ๆ ตลอดจนเกาะมีเกอลงยังเป็นจุดหมายปลายทางที่รู้จักกันดีสำหรับการดูนกเช่นกัน
เกาะมีเกอลงเชื่อมต่อกับเกาะเลอกัปด้วยสันดอนเชื่อมเกาะยาว 3 กม. (1.9 ไมล์) และกว้างน้อยกว่า 100 ม. (330 ฟุต) ส่วนเกาะมีเกอลงทางใต้เชื่อมต่อกับเกาะล็องกลาดด้วยคอคอดที่ก่อตัวขึ้นในคริสต์ศตวรรษที่ 18 ซึ่งมีความยาว 12 กม. (7.5 ไมล์) และกว้าง 6 ถึง 100 ม. (20 ถึง 328 ฟุต)
ขณะที่เกาะแซ็งปีแยร์อยู่ตรงข้ามช่องแคบที่อันตรายและมีหมอกยาว 6 กม. (3.7 ไมล์) ซึ่งชาวประมงเรียกว่า "ปากนรก" (La Gueule de L'Enfer) ซึ่งเป็นที่ตั้งของซากเรืออับปางกว่า 600 ลำ
== ภูมิอากาศ ==
สภาพภูมิอากาศเป็นแบบฉบับของมหาสมุทรแอตแลนติกเหนือและกระแสน้ำแลบราดอร์โดยมีพายุและลมแรงกว่า 60 กม./ชม. (37 ไมล์/ชม.) บ่อยครั้งเป็นเวลาเกือบหกเดือนของปี ส่วนฤดูร้อนมีอากาศเย็นและมีหมอกหนา อุณหภูมิเฉลี่ยทั้งปีอยู่ที่ 5.5 องศาเซลเซียส (41.9 องศาฟาเรนไฮต์)
== ประชากร ==
เกาะมีเกอลงประกอบด้วยเทศบาลมีเกอลง-ล็องกลาด ซึ่งมีประชากร 626 คนใน ค.ศ. 2012 ส่วนท่าอากาศยานมีเกอลงให้บริการประชาชนด้วยเครื่องบินเทอร์โบหรือเครื่องบินไอพ่นขนาดเล็ก ผู้อยู่อาศัยส่วนใหญ่อาศัยอยู่ในเมืองที่เรียกว่ามีเกอลง ซึ่งตั้งอยู่ทางตอนเหนือของเกาะใกล้กับเกาะเลอกัป ผู้อยู่อาศัยรู้จักกันในฐานะชาวมีเกอลง และเป็นพลเมืองของฝรั่งเศส
== ระเบียงภาพ ==
ไฟล์:Miquelon shore.jpg|ชายทะเลมีเกอลง
ไฟล์:Miquelon 9.jpg|ชายฝั่งทางเหนือของเกาะมีเกอลง ใกล้กับเกาะเลอกัป
ไฟล์:Village de Miquelon.jpg|หมู่บ้านมีเกอลงที่มองจากทิศตะวันตก
ไฟล์:Maison de Miquelon.jpg|บ้านในหมู่บ้าน
ไฟล์:Borne kilométrique à Miquelon.jpg|หลักไมล์สู่มีเกอลง
ไฟล์:Port of saint-pierre, SPM.jpg|ท่าเรือมีเกอลง
ไฟล์:Monument acadien.jpg|อนุสรณ์สถานอคาเดีย
== อ้างอิง ==
== แหล่งข้อมูลอื่น ==
มีเกอลง
มีเกอลง
ถั่วแดง

ถั่วแดง อาจหมายถึง
ถั่วอาซูกิ (Vigna angularis)
* ถั่วแดงต้มน้ำตาล
* ถั่วแดงกวน
* ขนมปังถั่วแดง
* ข้าวถั่วแดง
ถั่วแดงหลวง (Phaseolus vulgaris)
มะกล่ำตาช้าง (Adenanthera pavonina)
ยุทธการที่ปา

ยุทธการที่ปา   เป็นการศึกระหว่างขุนศึกเล่าปี่และโจโฉระหว่างเดือนธันวาคม ค.ศ. 215 ถึงเมษายน ค.ศ. 216 ในช่วงปลายราชวงศ์ฮั่น ภายหลังจากโจโฉได้ชัยชนะเหนือเตียวฬ่อในยุทธการที่เองเปงก๋วน โจโฉตั้งให้ผู่ หู (朴胡), เริ่น เยฺว (任約) และตู้ ฮั่ว (杜濩) เป็นเจ้าเมือง 3 เมืองในภูมิภาคปา แต่ทั้งหมดถูกโจมตีแตกพ่ายโดยอุยก๋วน ต่อมาเตียวคับพยายามจะกวาดต้อนราษฎรจากภูมิภาคปาไปยังเมืองฮันต๋ง แต่ก็ถูกเตียวหุยโจมตีแตกพ่าย
== ภูมิหลัง ==
== ยุทธการ ==
== ผลสืบเนื่อง ==
== หมายเหตุ ==
== อ้างอิง ==
ตันซิ่ว. จดหมายเหตุสามก๊ก (ซันกั๋วจื้อ).
ฉาง ฉฺวี (ศตวรรษที่ 4). พงศาวดารหฺวาหยาง (หฺวาหยางกั๋วจื้อ).
เผย์ ซงจือ. อรรถาธิบายจดหมายเหตุสามก๊ก (ซันกั๋วจื้อจู้).
พ.ศ. 758
พ.ศ. 759
ปา
วรรณวิภา ไม้สน

วรรณวิภา ไม้สน เป็นนักการเมืองชาวไทย ได้รับเลือกตั้งเป็นสมาชิกสภาผู้แทนราษฎรไทยแบบบัญชีรายชื่อครั้งแรก ในการเลือกตั้ง พ.ศ. 2562 สังกัดพรรคอนาคตใหม่ ต่อมาย้ายมาสังกัดพรรคก้าวไกล และนักการเมืองที่มีบทบาทในปีกแรงงานของพรรค
== ประวัติ ==
วรรณวิภา ไม้สน เกิดเมื่อวันที่ 5 สิงหาคม พ.ศ. 2525 จบการศึกษาชั้นมัธยมจากโรงเรียนศรีนคร จังหวัดสุโขทัย จบชั้นประกาศนียบัตรวิชาชีพชั้นสูง (ปวส.) สาขาบริหารธุรกิจ จากวิทยาลัยเทคโนโลยีหนองเรือ ไทย-เยอรมัน จังหวัดขอนแก่น และจบปริญญาตรีจากคณะรัฐศาสตร์ วิทยาลัยนอร์ทเทิร์น จังหวัดตาก
== การทำงาน ==
วรรณวิภา ไม้สน เคยทำงานเป็นพนักงานทั่วไปในอุตสาหกรรมสิ่งทอ เป็นระยะเวลากว่า 20 ปี และเคยเป็นกรรมการสหภาพแรงงานไทรอัมพ์อินเตอร์เนชั่นแนลแห่งประเทศไทย มีบทบาทในการขับเคลื่อนเรื่องสวัสดิการของแรงงาน
จนกระทั่งในปี 2561 เธอได้เข้าร่วมงานกับพรรคอนาคตใหม่ นำโดยธนาธร จึงรุ่งเรืองกิจเพราะต้องการขับเคลื่อนผลักดันเรื่องรัฐสวัสดิการและกฎหมายแรงงาน จนในที่สุดเธอได้ลงสมัครรับเลือกตั้งสมาชิกสภาผู้แทนราษฎรแบบบัญชีรายชื่อ สังกัดพรรคอนาคตใหม่ ในลำดับที่ 3 ถัดจากหัวหน้าพรรคและเลขาธิการพรรค เป็นสมาชิกสภาผู้แทนราษฎรสมัยแรก และเป็นรองประธานกรรมาธิการสวัสดิการสังคม สภาผู้แทนราษฎรไทย ชุดที่ 25 เธอมีบทบาทในการอภิปรายในสภาผู้แทนราษฎรจนเป็นที่ชื่นชมทางสื่อมวลชน
=== สมาชิกสภาผู้แทนราษฎร ===
วรรณิภา ไม้สน ได้รับการเลือกตั้งเป็นสมาชิกสภาผู้แทนราษฎรมาแล้ว 2 สมัย คือ
การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2562 บัญชีรายชื่อ สังกัดพรรคอนาคตใหม่
การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2566 บัญชีรายชื่อ สังกัดพรรคก้าวไกล
== เครื่องราชอิสริยาภรณ์ ==
== อ้างอิง ==
== แหล่งข้อมูลอื่น ==
นักการเมืองสตรีชาวไทย
สมาชิกสภาผู้แทนราษฎรไทยแบบบัญชีรายชื่อ
พรรคอนาคตใหม่
พรรคก้าวไกล
บุคคลจากวิทยาลัยนอร์ทเทิร์น
ผู้ได้รับเครื่องราชอิสริยาภรณ์ ท.ม.
กล้องโทรทัศน์

กล้องโทรทัศน์ อาจหมายถึง
คำสะกดผิดของกล้องโทรทรรศน์
กล้องวิดีโอ